Այսպիսով, եթե 1976թ. Պրոքսմայըրի ակտը ՊԴՎ-ին ընդհանրապես զրկեց սննդային հավելումների ոլորտը կարգավորել, ապա 1994թ. Կոնգրեսի ընդունած ՍՀԱԿՕ-ն թույլ է տալիս «կենսակտիվ սննդային հավելումների» մարքեթինգը և վաճառքն առանց գրանցման, և անվտանգության ու արդյունավետոթյան շատ թույլ պահանջներ է ներկայացնում։ Այս օրենքը ևս արդյունավետ կերպով սննդային հավելումներ արտադրողներին ազատում է գրեթե բոլոր կանոնակարգերից, որոնք պարտադիր են դեղատոմսով և առանց դեղատոմսի բաց թողնվող դեղերի համար: ՍՀԱԿՕ-ի ընդունման երաշխավորը եղել է սենատոր Օրրին Հատչը (Sen. Orrin Hatch of Utah), ով մեծ ծավալի դրամական աջակցություն է ստացել լոբբիինգի համար, մասնավորաբար` սննդային հավելումների մեծագույն արտադրողներ Herbalife International-ից ու Pfizer Inc-ից (34, 35): Կասկածից վեր են կոնգրեսմենի անձնական շահագրգռությունը և նրա գործադրած ջանքերն ուղղված իր գլխավոր աջակիցների շահերն առավելագույն կերպով ապահովելուն: